SOM EL FUTUR

Com a ciutadans i ciutadanes del futur, preocupats per com avança el món i seguint la iniciativa engegada per Greta Thunberg de reclamar mesures contra el canvi climàtic. Avui, 15 de març de 2019, us demanem a vosaltres, representants polítics, que us esforceu a crear més accions per tal de millorar el nostre planeta. Quan siguem grans volem tenir un món net, amb un aire sa i un equilibri ambiental òptim.

Com diu la Greta: "D’aquí 50 anys la majoria de polítics actuals ja no hi seran, però a nosaltres ens afectarà de ple el que passi amb el planeta"

Així doncs us proposem unes iniciatives que hem pensat per millorar aquesta situació:

* Fer polítiques per afavorir els cotxes elèctrics.
* Instal·lar papereres de recollida selectiva.
* Instal·lar plaques d’energia solar a totes les instal·lacions municipals i mobiliari urbà.
* Cuidar dels arbres dels carrers i de l’entorn natural del nostre terme municipal.
* Vetllar per que les fàbriques compleixin la normativa mediambiental.
* Procurar fer un tractament adequat dels residus que puguin ser tòxics i contaminants.
* Motivar als esparreguerins i esparreguerines que facin una bona selecció dels residus.
* Fer més polítiques per la difusió de bones pràctiques mediambientals.